ข้อกล่าวหาของบริษัท ชินคอร์ปอเรชั่น จำกัด(มหาชน)
 นคร ชมภูชาติ จากสภาทนายความ ในฐานะทนายความของน.ส.สุภิญญา กลางณรงค์ คดีที่ฟ้องทางแพ่งครั้งนี้มีเนื้อความเหมือนคดีอาญาที่เคยถูกฟ้องมาแล้วก่อนหน้านี้แต่เป็นการเรียกค่าเสียหายเพิ่มเติมโดยโจทก์ระบุสาเหตุของความเสียหายว่ามาจาก 4 ข้อ ข้อละ 100 ล้านบาท คือ 1.ทำให้โจทก์ซึ่งประกอบกิจการโดยเฉพาะโทรคมนาคมที่มีชื่อเสียงมาโดยตลอดต้องได้รับความเสียหาย เสียชื่อเสียง เกียรติคุณ 2.จำเลยทำให้โจทก์เสียหายในทางทำกิน รวมทั้งทางเจริญเติบโตของธุรกิจ ที่คาดว่าจะมีความเจริญอย่างต่อเนื่องเพราะผู้ใช้บริการขาดความไว้วางใจ 3.โจทก์อ้างว่าเลขาฯคปส.ทำให้กิจการที่อยู่ในตลาดหลักทรัพย์ที่มีกำไรมาโดยตลอดต้องเสียหายถูกคณะกรรมการกำกับตลอดหลักทรัพย์เรียกไปตรวจสอบจนทำให้มูลค่าหุ้นลดน้อยลงทำให้โจทก์ต้องชี้แจงและประกาศโฆษณากับนักลงทุน และ 4.โจทก์อ้างว่าได้รับความเสียหายในด้านความน่าเชื่อถือในการระดมทุนจากที่เคยมีฐานะที่มั่นคง แต่ปัจจุบันโจทก์ต้องถูกทบทวนเครดิต ขณะที่ผมยังไม่สามารถพูดได้ว่าใครเป็นฝ่ายผิดหรือถูกและไม่ต้องการสร้างกระแสกดดันการพิจารณาของศาล แต่คปส.เองสามารถยืนยันเจตนาว่าการกระทำทั้งหมดไม่ใช่ต้องการมุ่งหวังกับตัวบุคคลใดโดยเฉพาะแต่เป็นเรื่องที่ปรากฎในสังคมว่ามีกลุ่มธุรกิจโทรคมนาคม กับนักการเมืองใหญ่มีเรื่องผลประโยชน์ทับซ้อนซึ่งประชาชนก็รับรู้และกระบวนการตรวจสอบก็เป็นสิทธิเสรีภาพพื้นฐานของประชาชนตามรัฐธรรมนูญ ถ้าโจทก์ไม่เข้าใจเจตนานี้เมื่อเห็นข่าวบนหน้าหนังสือพิมพ์ก็สามารถสอบทานเพื่อทำความเข้าใจให้ชัดเจนกับน.ส.สุภิญญา ได้โดยตรง ซึ่งจะทำให้ไม่เกิดปัญหาแต่ในความเป็นจริงน.ส.สุภิญญา ไม่เคยได้รับการติดต่อแต่อย่างใด มารู้ตัวอีกครั้งก็ถูกฟ้องแล้ว ทำให้เป็นเรื่องราวใหญ่โต และยุ่งยากซึ่งสุดท้ายก็ยังไม่รู้ว่าคดีจะจบอย่างไร 
นคร ชมภูชาติ จากสภาทนายความ ในฐานะทนายความของน.ส.สุภิญญา กลางณรงค์